ইলকায় গুন্দোয়ান

ইলকায় গুন্দোয়ান (; জন্ম: ২৪ অক্টোবর ১৯৯০) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০০৮ সালে, গুন্দোয়ান জার্মানি অনূর্ধ্ব্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় চার বছর যাবত জার্মানির বয়সভিত্তিক দলের হয়ে খেলার পর, তিনি ২০১১ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৬৬ ম্যাচে ১৭টি গোল করেছেন।

প্রারম্ভিক জীবন 
ইলকায় গুন্দোয়ান ১৯৯০ সালের ২৪শে অক্টোবর তারিখে জার্মানির গেলসেনকির্খেনের তুর্কি পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল 
২০১১ সালের ৫ই মে তারিখে, নুর্নবার্গ হতে ৪ মিলিয়ন ইউরোর বিনিময়ে আরেক জার্মান ক্লাব বরুসিয়া ডর্টমুন্ডে ৪ বছরের চুক্তিতে যোগদান করেছিলেন। ২৩শে জুলাই তারিখে শালকের বিরুদ্ধে ম্যাচে তিনি বরুসিয়া ডর্টমুন্ডের হয়ে অভিষেক করেছেন। ১৭ই ডিসেম্বর তারিখে তিনি বরুসিয়া ডর্টমুন্ডের হয়ে প্রথমবারের মতো গোল করেছেন; ফ্রাইবুর্গের বিরুদ্ধে উক্ত ম্যাচে বরুসিয়া ডর্টমুন্ড ৪–১ গোলের ব্যবধানে জয়লাভ করেছিল। ২০১৫ সালের ৩০শে এপ্রিল তারিখে, তিনি এক ঘোষণায় জানিয়েছিলেন যে তিনি বরুসিয়া ডর্টমুন্ডের সাথে চুক্তি নবায়ন করবেন না এবং তার চুক্তি ২০১৬ সালের ৩০শে জুলাই তারিখে সমাপ্ত হবে।

২০১৬ সালের ২রা জুন তারিখে, তিনি ৪ বছরের চুক্তিতে ম্যানচেস্টার সিটিতে যোগদান করেছিলেন। তাকে দলে অন্তর্ভুক্ত করতে ম্যানচেস্টার সিটি আনুমানিক ২০ মিলিয়ন ইউরো খরচ করেছিল। তিনি ম্যানচেস্টার সিটির তৎকালীন ম্যানেজার পেপ গার্দিওলার অধীনে ম্যানচেস্টার সিটিতে স্থানান্তরিত প্রথম খেলোয়াড় ছিলেন। ১৪ই সেপ্টেম্বর তারিখে, উয়েফা চ্যাম্পিয়নস লিগে বরুসিয়া মনশেনগ্লাডবাখের বিরুদ্ধে অভিষেক করেছেন। এর চার দিন পর বোর্নমাথের বিরুদ্ধে তিনি প্রিমিয়ার লিগে তার প্রথম গোল করেছেন।

২০২৩ সালে ম্যানচেস্টার সিটির সিটির হয়ে প্রিমিয়ার লিগ, এফ এ কাপ ও উয়েফা চ্যাম্পিয়নস লিগ জয়লাভ করে ট্র্যাবল সম্পূর্ণ করেছেন। ২০২৩ সালে ২৬ জুন তারিখে, গুন্দোয়ান বার্সেলোনায় যোগদান করেছেন।

আন্তর্জাতিক ফুটবল 
গুন্দোয়ান জার্মানি অনূর্ধ্ব্ব-১৮, জার্মানি অনূর্ধ্ব্ব-১৯, জার্মানি অনূর্ধ্ব্ব-২০ এবং জার্মানি অনূর্ধ্ব্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৫ বছরে ২৩ ম্যাচে অংশগ্রহণ করে ১টি গোল করেছেন।

পরিসংখ্যান

ক্লাব

আন্তর্জাতিক

অর্জন

ক্লাব 
 বরুসিয়া ডর্টমুন্ড
 বুন্দেসলিগা: ২০১১–১২
 ডিএফবি-পোকাল: ২০১১–১২
 ডিএফএল-সুপারকাপ: ২০১৩

 ম্যানচেস্টার সিটি
 প্রিমিয়ার লিগ: ২০১৭–১৮, ২০১৮–১৯, ২০২০–২১, ২০২১–২২, ২০২২–২৩
 এফএ কাপ: ২০১৮–১৯, ২০২২–২৩
 ফুটবল লিগ কাপ: ২০১৮–১৮, ২০১৮–১৯, ২০১৯–২০, ২০২০–২১
 এফএ কমিউনিটি শিল্ড: ২০১৮, ২০১৯
 উয়েফা চ্যাম্পিয়নস লিগ: ২০২২–২৩

ব্যক্তিগত 
 কিকার বুন্দেসলিগা মৌসুমসেরা দল: ২০১২–১৩
 ইউরোপিয়ান স্পোর্টস মিডিয়া বর্ষসেরা দল: ২০১২–১৩, ২০২০–২১
 প্রফেশনাল ফুটবলারস অ্যাসোসিয়েশন বর্ষসেরা দল: ২০২০–২১
 প্রিমিয়ার লিগ বর্ষসেরা গেম চেঞ্জার: ২০২১–২২
 প্রিমিয়ার লিগ মাসসেরা খেলোয়াড়: জানুয়ারী-২০২১, ফেব্রুয়ারি-২০২১
 উয়েফা চ্যাম্পিয়নস লিগ মৌসুমসেরা দল: ২০২০–২১
 ম্যানচেস্টার সিটি মৌসুমসেরা গোল: ২০২২–২৩

তথ্যসূত্র

বহিঃসংযোগ 

 
 
 
 
 
 
 
 
 
 

১৯৯০-এ জন্ম
জীবিত ব্যক্তি
জার্মান ফুটবলার
জার্মানির আন্তর্জাতিক ফুটবলার
ম্যানচেস্টার সিটি ফুটবল ক্লাব
২০১৮ ফিফা বিশ্বকাপের খেলোয়াড়
ম্যানচেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
ভিএফএল বোখুম ২-এর খেলোয়াড়
বরুসিয়া ডর্টমুন্ডের খেলোয়াড়
বরুসিয়া ডর্টমুন্ড ২-এর খেলোয়াড়
১. ফুটবল ক্লাব নুর্নবার্গের খেলোয়াড়
২০২২ ফিফা বিশ্বকাপের খেলোয়াড়
উয়েফা ইউরো ২০১২-এর খেলোয়াড়
উয়েফা ইউরো ২০২০-এর খেলোয়াড়
ভিএফএল বোখুমের খেলোয়াড়
ফুটবল মধ্যমাঠের খেলোয়াড়
জার্মানির অনূর্ধ্ব্ব-২১ আন্তর্জাতিক ফুটবলার
ইংল্যান্ডে প্রবাসী ফুটবলার
জার্মান প্রবাসী ফুটবলার
২. বুন্দেসলিগার খেলোয়াড়
জার্মানির আন্তর্জাতিক যুব ফুটবলার
নর্ডরাইন-ভেস্টফালেনের ফুটবলার
রেগিওনাললিগার খেলোয়াড়
ইংল্যান্ডে জার্মান প্রবাসী ক্রীড়াবিদ
এফএ কাপ ফাইনালের খেলোয়াড়
ক্রীড়া বিতর্ক
ফুটবল ক্লাব বার্সেলোনার খেলোয়াড়
লা লিগার খেলোয়াড়
স্পেনে প্রবাসী ফুটবলার
স্পেনে জার্মান প্রবাসী ক্রীড়াবিদ
উয়েফা চ্যাম্পিয়নস লিগ বিজয়ী খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
জার্মানির অনূর্ধ্ব-২১ আন্তর্জাতিক ফুটবলার